
rr LZUPGS 1 Slzoađls 


Es ENES 


UZ BLAGDAN SVETOG IVANA KRSTITELJA U JESENJU JE NIZOM SADRŽAJA PROSLAVLJEN DAN OPĆINE. KAKO JE 24. LIPNJA I 
DAN ŽUPE JESENJE TE DAN ŠKOLE U TOJ OPĆINI , PROGRAM JE BIO ZANIMLJIV, RAZNOVRSTAN I VRLO KVALITETAN. 
OPŠIRNIJE STR. 617 


Kumstvo zastavi Općine Jesenje preuzeo je župan Krapinsko-zagorski Siniša Hajdaš Donćić, a blagoslovio ju je mons. Antun Perčić, kancelar 
Varaždinske biskupije. 


i susjednim područjima 
LA 


“ ošimekia ORHIDEJE NA STRAHINJŠČICI 


ZAHVALJUJUĆI DUGOTRAJNOM I NAPORNOM 
RADU PROF. LJILJANA  BOROVEČKI  - 
VOSKA NAPISALA JE KNJIGU ORHIDEJE NA 
STRAHINJŠČICI | SUSJEDNIM PODRUČJIMA 
I TAKO RADOBOJ JOŠ JEDNOM UČINILA 
POZNATIM PODRUČJEM U ZNANSTVENOM 
SVIJETU. 


OPŠIRNIJE, STR.4 15 


2 
POSKUPLJUJE ODVOZ SMEĆA 


Općinsko vijeće Općine Radoboj na svojoj 7. sjednici, održa- 
noj 4. lipnja 2010. odobrilo je zahtjev Krakoma za promjenu cijena 
komunalne usluge odvoza smeća. 

Općinski vijećnici, kako oni iz koalicije koja ima većinu tako i 
oni iz opozicije nakon uvodnog obrazloženja predstavnika Krakoma, 
Zlatka Mikše, dali su pozitivno mišljenje na povećanje cijene ko- 
munalne usluge skupljanja i odvoza komunalnog otpada. Tako će 
nove cijene odvoza smeća s područja Općine Radoboj biti: 26,95 
kuna umjesto dosadašnjih 18,00 kn; 41,35 kuna umjesto 30,00 kn, 
te 54,55 kuna umjesto dosadašnjih 41,00 kn. Povećanja nisu u po- 
stotku mala, jer se kreću između 30 i 50% u odnosu na dosadašnje 
cijene. Obrazloženje Krakoma svodi se na analizu troškova odvoza 
smeća, koji su od 2007. kada je posljednji put povećana cijena znatno 
narasli zbog povećanja cijene naftnih derivata, električne energije, 
PDV-a i ostalih troškova. Nove cijene primjenjivat će se od 1. lipnja 
2010. Općinski vijećnici predložili su Krakomu da razmotri moguć- 
nost oslobađanja od plaćanja odvoza smeća ona domaćinstva koja u 
zimskim uvjetima nisu obuhvaćena uslugom odvoza. 


CIJENA VODE OSTAJE ISTA 


Krakom je uz zahtjev za povećanje cijene odvoza sme- 
ća dostavio i zahtjev za povećanje cijene vode. Radobojski 
općinski vijećnici bili su jednoglasni da se tom zahtjevu ne 
može udovoljiti. Krakom je, naime, zahtjev obrazložio činje- 
nicom da djelatnost distribucije vode bilježi velike gubitke i 
da zbog toga treba povećati cijenu. Kako je Krakom distri- 
buciju vode na području Općine Radoboj preuzeo 1. travnja 
2010., vijećnici su ocijenili da potrošači s područja Općine 
Radoboj nisu utjecali na ostvarenje navedenih gubitaka i da 
ih ne trebaju ni sanirati a samim tim njima za sada ne treba 
povećavati cijenu vode. Krakom je tražio da se cijena vode 
poveća na 8,64 kune, dakle za kunu i 82 lipe. Kako općinski 
vijećnici u Radoboju nisu prihvatili ovaj prijedlog za očeki- 
vati je da ćemo vodu do daljnjeg plaćati 6 kuna i 82 lipe za 
1.000 litara. 


Na sedmoj sjednici Općinskog vijeća Općine Radoboj , 4.lip- 
nja 2010. godine našlo se i pitanje izvršenja općinskog proračuna za 
2009. godinu. U toj je godini ostvareno ukupno 7.874.107 kuna ili 
91,10 % od plana, dok su rashodi ostvareni u ukupnom iznosu od 
8.041.534 kuna ili 92,07 % od plana. Došlo je tako do viška rashoda 
od prihoda za 167.427 kuna. Kako je u 2008. godini ostvaren višak 
prihoda nad rashodima u iznosu od 91.057 kuna, stvarni manjak u 
proračunu za 2009. godinu iznosi 76.370 kuna što se kao obaveza 
prenosi u 2010. godinu. Sve stavke prihoda kao i rashoda ostvare- 
ne su u manjim iznosima od plana, što je posljedica gospodarske i 
financijske situacije u zemlji, ali valja naglasiti da Općina Radoboj 
ostvaruje unatoč tome bolje rezultate nego druge sredine što mo- 
žemo zahvaliti prije svega našim poduzetnicima i kvalitetnom radu 
djelatnika i čelnika Općine. Izvještaj o ostvarivanju općinskog pro- 
računa za 2009. godinu prihvaćen je na sjednici sa 8 glasova za i 3 
suzdržana, što je i razumljivo jer oporba u principu ne glasa za takve 


odluke. 

GQ 
SNIJEG ĆE ČISTITI «DINA» 


Općinski načelnik raspisao je javni natječaj za prikupljanje po- 
nuda za obavljanje komunalne djelatnosti, održavanje nerazvrstanih 
cesta u zimskim uvjetima na području Općine Radoboj. Na natječaj 
su stigle dvije ponude i to od strane Vinka Erdelje iz Mihovljana i 
Danijele Draganić iz Gorjana Sutinskih. Povjerenstvo za odabir naj- 
povoljnijeg ponuđača pregledalo je ponude i utvrdilo da obje udovo- 
ljavaju uvjetima natječaja i da je povoljnija ponuda stigla od strane 
«Dina» proizvodnja, trgovina, prijevoz i usluge, vlasnice Danijele 
Draganić iz Gorjana Sutinskih jer je ponuđena cijena iznosila 225,00 
kuna bez PDV- a za rad stroja u trajanju od 1 sata. Uzimajući u obzir 
tu činjenicu, općinski načelnik je predložio, a Općinsko vijeće jedno- 
glasno donijelo odluku da se posao na čišćenju lokalnih prometnica 
od snijega za naredne četiri godine povjeri firmi «Dina». 


nijeg će na radobojskim 
prometnicama naredne četiri 
zime čistiti firma «Dina» vlasnice 
Danijele Draganić iz Gorjana. | 


ZA PRISUSTVOVANJE SJEDNICI 200 KUNA 


Na sedmoj sjednici Općinskog vijeća Općine Radoboj, odr- 
žanoj 4. lipnja 2010. godine našla se i odluka o visini naknade vi- 
jećnicima za prisustvovanje sjednicama. Prijedlog je bio da nakna- 
da iznosi 200 kuna neto, odnosno333,34 kuna bruto. U raspravi je 
između ostalog bilo prijedloga da se ove naknade doniraju za neke 
humanitarne potrebe, ali to zakonski nije moguće, jer se naknade 
isplaćuju putem računa vijećnika, a oni naknadno mogu, ukoliko to 
žele, dobiveni iznos pokloniti bilo kome. Odluka je prihvaćena jed- 
noglasno. Valja naglasiti da je taj iznos najniži od svih ostalih općina 
u Krapinsko - zagorskoj županiji. 


PLAĆA NAČELNIKA PREMA ODLUCI VLADE 


Općinski vijećnici Općine Radoboj na svojoj su posljednoj 
sjednici raspravljali i o visini plaće Općinskog načelnika, njegovog 
zamjenika i visini naknade predsjednika Općinskog vijeća. Budući 
da je Vlada Republike Hrvatske donijela Odluku o načinu utvr- 
đivanja plaća dužnosnika u lokalnoj upravi i samoupravi i Općina 
Radoboj trebala je to pitanje regulirati svojom odlukom. Općina 
Radoboj svrstana je tako na temelju određenih kriterija u katego- 
riju u kojoj plaća Općinskog načelnika može biti određena tako 
da se utvrđena osnovica množi sa koeficijentom koji iznosi 4,55. 
Općinski vijećnici jednoglasno su prihvatili predloženu odluku. 

Kako Općina Radoboj nema stalno zaposlenog zamjenika 
načelnika, Općinsko vijeće je jednoglasno donijelo odluku prema 
kojoj će zamjenik načelnika imati mjesečnu naknadu u bruto izno- 
su od 1.666,67 kuna, a isti će iznos naknade primati i predsjednik 
Općinskog vijeća. U neto iznosu to je 1.000 kuna mjesečno. 


RADOBOJSKO-JESEJANSKI LIST: Nakladnik: Općina Radoboj. Za nakladnika: Anđelko Topolovec, 
UREDNIŠTVO: Branka Oslić, Ivan Habjanec, Ana Kranjčec, Ivan Maligec, Darko Potočki, grafički urednik, 
Snježana Rihtar, Vinko Rihtar, glavni i odgovorni urednik. 

Lektori: Jasenka Marmilić, tekstovi iz općine Radoboj, Ana Kranjčec i Danijela Draganić , tekstovi iz općine 


Jesenje. Adresa uredništva: Radoboj 8,49232 Radoboj, Ze/: 049/349-110, fax: 049/349-109, e-mail: radobojRkr.t- 
com.hr. Gornje Jesenje 103, 49233 Gornje Jesenje, 7e/: 049/375-503. e-mail; jesenje2Qjesenje.hr. 


Tisak: Papir market Krapina. 


List je besplatan i izlazi mjesečno. 


OPĆINSKO VIJEĆE VEĆINOM JE GLASOVA 
PRIHVATILO IZVJEŠTAJ O RADU OPĆINSKOG 


NAČELNIKA ZA RAZDOBLJE LIPANJ - 
PROSINAC 2009. 


NAČELNIK DOBRO RADI 


Na 7. sjednici Općinskog 
vijeća Općine Radoboj, koja je 
održana 4. lipnja 2010. našao 
se između ostalog i izvještaj o 
radu općinskog načelnika za 
drugo polugodište prošle godi- 
ne. Nakon rasprave izvještaj je 
prihvaćen večinom glasova na- 
zočnih vijećnika, jer su vijećni- 
ci iz HDZ-a i HSS-a prilikom 
glasovanja bili suzdržani. 

Podnoseći izvještaj o radu, općinski načelnik, Anđelko 
Topolovec, podsjetio je vijećnike da je nakon provedenih nepo- 
srednih izbora dužnost preuzeo 25. svibnja 2009. godine i da je 
bez obzira na nove zakonske odredbe, koje reguliraju nadležnost 
načelnika i Općinskog vijeća nastojao zadržati korektan odnos 
te da su sve značajnije odluke prošle raspravu na sjednicama 
Općinskog vijeća. Naglasio je da možemo biti zadovoljni ostva- 
rivanjem prihoda kroz općinski proračun u ovom kriznom vre- 
menu te da se većina naših poduzetnika dobro nose s ekonom- 
skom krizom. Zahvalio je i djelatnicima Upravnog odjela općine 
na uspješno odrađenim poslovima na brojnim projektima što je 
također doprinijelo punjenju proračuna a samim tim i ukupnom 
razvoju Općine. U svom izvještaju načelnik Anđelko Topolovec 
nadalje navodi: « Glavna obilježja djelovanja bila su zatvaranje 
financijske konstrukcije za izgradnju sportske dvorane, što je u 
potpunosti realizirano. Pokrenut je projekt zavičajne zbirke od 
dobivanja potrebnih dozvola do zatvaranja financijske konstruk- 
cije i početka radova na uređenju. Izgrađeno je 600 dužinskih 
metara nogostupa na području Jazvina, a ove godine predstoji 
polaganje asfaltnog sloja. Nabavljeni su i postavljeni eko otoci, 
nastavilo se sa proširenjem javne rasvjete, nastavljeni su radovi na 
uređenju komunalne infrastrukture. Izostalo je asfaltiranje novih 
dionica jer proračunska sredstva to nisu omogućavala. 

Znatni su napori uloženi na planu izrade projektne doku- 
mentacije za gospodarsku zonu, projekata za sanaciju klizišta, 
postavljanje javne rasvjete, te za projekt Edukacijsko promidžbe- 
nog centra što bi trebalo u konačnici dovesti do preseljenja Javne 
ustanove za zaštitu prirodnih i kulturnih baština u našu Općinu, 
što će biti još jedan veliki naš uspjeh.» 

U izvještaju nadalje slijede informacije o tome što je uči- 
njeno na planu uređenja prostora i pripremi dokumentacije za 
predstojeće projekte. Tako je donijet Urbanistički plan i počela 
je parcelacija gospodarske zone, u izradi je projekt za prometnicu 
do planinarskog doma, radi se na uvođenju jednosmjenske na- 
stave u školi. Predstavnici Svjetske banke, boraveći u Radoboju 
povoljno su ocijenili projekt uređenja Edukacijsko promidžbenog 
centra i veliki su izgledi da Općina Radoboj dobije bespovratna 
sredstva za realizaciju tog projekta. Unatoč gospodarskoj i finan- 
cijskoj krizi, Općina Radoboj je jedina jedinica lokalne samou- 
prave u Krapinsko - zagorskoj županiji koja je osigurala besplatni 
prijevoz srednjoškolaca i koja je uspjela dogovoriti i realizirati 
povlaštene studentske kredite za sve studente s područja Općine. 
Završavajući izvješće o svojem radu od neposrednih izbora do 
kraja 2009. godine načelnik Topolovec je zahvalio svima na po- 
dršci i obećao da će nastaviti sa realizacijom zacrtanih planova. 
Njegovo izvješće podržalo je 7 vijećnika dok su četvorica iz opor- 
be bila suzdržana. 

I HDZJE DAO SVOJ DOPRINOS 


Sudjelujući u raspravi o izvještaju općinskog načelnika Anđelka 
Topolovca, vijećnici Matija Oraić i Zdenko Vidović zamjerili su na- 
čelniku što u svom izvješću nije spomenuo činjenicu da je i Općinska 
organizacija HDZ-a doprinijela dovršenju sportske dvorane osigu- 
ravajući dio potrebnih sredstava putem svojih kanala. Odgovarajući 
na primjedbe načelnik je naglasio da u izvještaju nije spominjao ni 
jednu stranku, pa tako nije smatrao za potrebno spomenuti ni HDZ. 
Zamjenik načelnika, Josip Krleža, u svojoj je raspravi naglasio či- 
njenicu da su Hrvatske vode potpisale ugovor i da se ide u izvedbu 
magistralnog voda, a načelnik je objasnio zbog čega se do sada nisu 
nastavili radovi na uređenju Rimske ceste. Radi se naime o tome da 
je Ugovor potpisan još 2008. godine, ali nadležne državne službe 
nisu raspisale natječaj za odabir izvođača radova, a ako Općina sama 
krene u sanaciju doći će do poništenja ugovora. 


POGREŠKA KOD OBRAČUNA 


Potrošači vode s područja Općine Radoboj posljednjih dana 
lipnja i početkom srpnja našli su se u čudnoj situaciji. Najprije su neki 
dobili od strane Krakoma vrlo visoke račune za plaćanje potrošnje 
vode pa su usljedile opravdane primjedbe. U međuvremenu ostali 
potrošači kod kojih su zamjenjeni vodomjeri dobili su uplatnice za 
plaćanje vode da bi nakon toga uslijedila obavijest Općine Radoboj 
i Krakoma kako je došlo do pogreške kod obračuna i da svi koji su 
primili uplatnice iste bace u smeće jer će dobiti druge. 

O čemu se zapravo radi? Općina Radoboj silom zakonskih 
propisa morala je povjeriti distribuciju vode krapinskom Krakomu. 
Novi odnos trebao se primjenjivati od 1. travnja 2010. Kako bi 
sve bilo spremno, radnici Krakoma uz pomoć kolega iz Gradske 
plinare krenuli su u kontrolu priključaka, evidenciju korisnika i 
zamjenu vodomjera. Sve je to krenulo već u veljači 2010. Tako su 
vodomjeri kod pojedinih korisnika zamjenjeni u veljači i ožujku, 
dakle prije nego što je Krakom službeno trebao preuzeti sve 
poslove oko opskrbe vodom na radobojskom području. I što se 
dogodilo? Prilikom zamjene vodomjera zapisano je stanje na starim 
i novim vodomjerima.Općina Radoboj trebala je dostaviti obračun 
potrošačima zaključno sa 30. ožujka 2010. i oni su potrošenu vodu 
do tog datuma trebali platiti po cijeni od 5 kuna. Od 1. travnja cijena 
vode je dignuta na 6 kuna i 82 lipe i uplate trebaju ići na račun 
Krakoma. No krajem ožujka očitavanje brojila nije obavljeno, već 
je Krakom obračun napravio od dana zamjene vodomjera, što nije 
u skladu sa ugovorom između Općine Radoboj i Krakoma. Kod 
korisnika čiji su vodomjeri zamjenjeni od 1. travnja na dalje, obračun 
vode je u redu i nove se ulatnice neće razlikovati od već dostavljenih. 

Ponovimo, potrošnja vode na području Općine Radoboj do 30. 
travnja 2010. po kubiku iznosi 5 kuna, a nakon toga 6 kuna i 82 lipe. 

No za novo iznaneđenje pobrinula se Vlada Republike 
Hrvatske. Dok se s jedne strane hvali kako je smanjila vodni doprinos 
koji se plaća po kvadraturi kuće ili stana, o ćemu se javno hvali, 
bez upoznavanja javnosti povećala je vodnu naknadu za potrošače 
vode. Tako će od 1. srpnja 2010. svaki potrošač vode na području 
Republike Hrvatske uz redoviti obračun potrošnje vode morati 
mjesečno platiti 15 kuna naknade zato što ima vodu, bez obzira na 
potrošnju. Dakle računi za srpanj će uz obračun stvarne potrošnje 
po kubiku biti uvećani kod svakog korisnika za 15 kuna. Za to se 
možete žaliti Vladi. ( vir) 


dd 

RADOBOJSKO PODRUČJE POZNATOJE PO OSTACIMA PRADAVNOG ŽIVOTA ALIJE MANJE 
POZNATO DA I DANAS IMA PRAVO PONOSITI SE SA RAZNOVRSNIM BILJNIM POKROVOM O 
KOJEM SE U POSLJEDNJE VRIJEME SVE VISE GOVORI 1 PISE. 


IZNIMNA BOTAIČKA VRIJEDNOST STRAHINJŠČICE | RADOBOJSKOG HUMLJA. 


Mnogi od nas tijekom go- 
dine odemo u šume tražeći glive 
ili pripremajući ogrijev za nado- 
lazeću zimu. No malo je onih 
koji svrate pozornost na brojne 
biljke i drugo raslinje na Stra- 
hinjčici. Ima međutim i onih 
koji sve što vide evidentiraju, 
fotografiraju i zapisuju te objav- 
ljuju u stručnim knjigama. Jedna 
od takvih je i profesorica biolo- 
gije i kemije, naša sumještanka, 
LJILJANA — BOROVEČKI 
VOSKA. Nakon što je pronašla, 
fotografirala i obradila tridese- 
tak različitih vrsta orhideja koje 
rastu na području Strahinjščice i o tome objavila zapaženi članak u 
jednom od najstarijih i najpoznatijih časopisa «Priroda», napisala je 
knjigu « Orhideje na Strahinjščici i susjednim područjima». To je i 
povod razgovora, kojeg objavljujemo u ovom broju . 

-Strahinjščica za mnoge skriva velike tajne, prije svega u 
odnosu na biljni svijet. Jedna od većih zanimljivosti je i broj vrsta 
orhideja. Svojim obilaskom i istraživanjima usta- 
novili ste da ih ima više od tridesetak. 

-Lj. Borovečki Voska: U usporedbi s nekim 
drugim gorama, kao što su Medvednica, Žumberak 
ili Ivanščica, Strahinjščica je puno manja ali skriva 
obilje zanimljivog i rijetkog bilja. Naime, na prostoru 
površine od oko 60 četvornih kilometara zastupljeno 
je tridesetak različitih biljnih zajednica s ukupno oko 
tisuću svojti biljaka. Takvo bogatstvo flore posljedica 
je specifičnog biljnogeografskog položaja Strahinjšči- 
ce koja se nalazi na prijelazu dviju provincija, ilirske i 
srednjoeuropske, pa su zastupljene vrste obaju flornih 
elemenata. Osim toga, vrlo je dinamičan reljef i ra- 
znolika litoralna građa i sastav tla. Stoga na malom 
području imamo vrlo raznolika staništa pa i samu 
floru. 

Osobno se već nekoliko godina bavim istraživa- 
njem flore i vegetacije Strahinjščice i susjednih područja, poglavito 
orhideja. Mnogi niti ne znaju da orhideje rastu u našim krajevima. 
Ali treba samo pažljivije gledati oko sebe i sigurno ćete ih naći jer ih 
ima obilje, kako po broju vrsta (31), tako i po broju jedinki. Rastu po 
svuda, po livadama, šumama, u grmlju i uz puteve. 

Gdje ćete ih najlakše naći? Ponajprije po našim suhim brdskim 
livadama na Maloj gori, Cerovečkovom brijegu, Platu i Poljanama. 
Na tim livadama raste dvadesetak vrsta orhideja, a najlakše je zami- 
jetiti mali kaćun, Orcbis morio, od čijih se cvatova čitave Poljane u 
travnju odjenu ružičastom bojom. Najljepše su ipak kokice, mušići- 
na, pčelina i bumbarova. No, oko njih se treba malo potruditi jer su 
skrivene u sijenu i po živicama. Ali vjerujte, isplati se jer ćete osta- 
ti zatečeni njihovom 
neobičnom ljepotom. 
Tko želi saznati više, 
može pročitati u mo- 
joj knjizi «Orhideje 
na Strahinjščici i su- 
sjednim = područjima», 
j koja se može nabaviti 
u krapinskim knjiža- 
rama ili naručiti preko 
interneta. 


Čuvaju li naši ljudi biljno 
bogatstvo koje postoji na našem 
području? : 

Lj. Borovečki Voska: Ove 
sam sezone zamjetila da je netko 
na području Male gore iskopavao 
orhideju blijedoliki kaćun, Orchis 
pallens, i još neko drugo bilje. Mo- 
ram upozoriti na veliku štetu koja je 
time počinjena. Naime, sve orhideje 
strogo su zaštićene vrste i nikako ne 
mogu uspjevati u vrtu ili tegli jer 
imaju složene simbiotske odnose s 
micelijem gljiva koji se nalazi u tlu 
gdje orhideje rastu. Nemojte stoga 
niti kidati njihove prekrasne cvjetove jer time onemogućujete biljci 
da se razmnoži sjemenom. Gledajte prekrasne cvjetove, fotogafirajte 
ih, ali nemojte ih uništavati. 

Koliko sve veće površine zapuštenih livada i sjenokoša utje- 
ču na održavanje postojećih biljnih vrsta na našem području? 

Lj. Borovečki Voska: Naše livade moramo uščuvati, ne samo 
radi orhidreja, nego općenito zbog njihove velike bioraznolikosti i 
šarenila brojnih cvjetova kojima upotpunjavaju ljepo- 
tu cijelog krajobraza. Trenutno stanje nije baš najbolje 
jer su mnoge već više godina zapuštene, nepokošene 
pa nadiru drvenaste vrste iz obližnjih šuma, a livadne 
vrste na račun njih nestaju. Neke su se već pretvorile u 
drvenaste šikare. Zato su nam jako vrijedni ljudi koji 
još uvijek održavaju svoja obiteljska gospodarstva pa 
imaju stoku i skupljaju krmu. Tu bih naročito htjela 
pohvaliti marljivost obitelji iz sela Malogorski i drago 
mi je od njih čuti da planiraju proširiti svoje staje i 
povećati broj krava, što znači više pokošenih livada. 

Ima li na našem području i drugih rijetkih 
biljnih vrsta osim orhideja? 

Lj. Borovečki Voska: Osim orhideja, valja spo- 
menuti da na vršnim grebenima Strahinjščice raste 
naš nacionalni cvijet, hrvatska perunika, Iris croatica, 
ima dosta kranjskog ljiljana, Lilium carniolicum, a na 
nekoliko stijena na Sušcu raste i alpski jaglac, Primula auricula. 

S obzirom na iznimnu botaničku i druge vrijednosti na po- 
dručju naše Općine, svi bi se trebali založiti da steknemo status 
područja zaštićene prirode. Strahinjščica doduše ima status IPA-a 
područja ( Important Plant Area) i takvih područja ima u Hrvatskoj 
devedesetak, no valja se potruditi da uđemo u NATURA staništa 
u sklopu europske mreže zaštićenih područja i da onda postanemo 
zaštićeni park prirode. U tom nastojanju poslala sam podatke o bo- 
gatstvu orhidoflore na Strahinjščici Državnom zavodu za zaštitu 
prirode pa se nadam da će krenuti 
i određena procedura, jer moj kole- 
ga Dubravko Šincek iz Varaždina i 
ja provodimo istraživački projekt o 
jednoj nedovoljno istraženoj orhi- 
deji, jadranska kozonoša, Himanto- 
glossum adriaticum, a koju sam kod 
nas našla na nekoliko mjesta. Ima- 
mo i podršku naših najpoznatijih 
botaničara, prof. dr. sc. Jasenke 'To- 
pić i prof. dr. sc. Ljudevita Ilijanića 
koji su nedavno bili ovdje na terenu 
i divili se našim biljkama. 


sE 

Što bi lokalna zajednica, konkretno Općina trebala učini- 
ti da ove znamenitosti privuku na naše područje znanstvenike i 
brojne druge ljubitelje prirode? 

Lj. Borovečki Voska: Hvale je vrijedan projek obnavljanja 
Rimske ceste, uređivajnje i označavanje poučnih pješačkih staza te 
uređenje Zavičajne zbirke. Dodamo li tome i uređenje Edukativnog 
centra zaštite prirode, što je u planu, možemo zaključiti da Općina 
zna vrednovati bogatstva koja imamo i da ih želi iskoristiti na najbo- 
lji način. Vjerujem da će to biti kotač zamašnjak ekološkog turizma, 
ekstenzivne poljoprivredne proizvodnje, razvoj ugostiteljstva i osta- 
lih gospodarskih grana na našem području. Sretna sam ukoliko će 
i ovi moji skromni radovi na proučavanju biljnog svijeta na našem 
području tome pridonijeti. 


ZNANJE i UPORNOST 


U vijećnici Biološkog odsjeka Prirodoslovno - matema- 
tičkog fakulteta Sveučilišta u Zagrebu 29. lipnja 2010. godine or- 
ganizirano je predstavljanje knjige LJILJANE BOROVEČKI - 
VOSKA: ORHIDEJE NA STRAHINJŠČICI I SUSJEDNIM 
PODRUČJIMA. Knjigu su predstavili mr.sc. Daniela Novoselić, 
prof.dr.sc. Jasenka Topoć, Anđelko Topolovec, ing. i sama autorica 
prof. Ljiljana Borovečki - Voska. 

«Zahvaljujući znanju i upornosti nastala je ova knjiga koja ot- 
kriva veliko bogatstvo biljnog svijeta na području Radoboja i okoli- 
ce. Knjiga je zahvaljujući prof. Ljiljani Borovečki - Voska dokaz da 
naša znanost i šira javnost još uvijek ne znaju s kakovim bogatstvi- 
ma raspolažemo na dosada nepoznatim područjima naše domovine. 
Ona će sigurno doprinijeti da Radoboj još jednom uđe na velika vra- 
ta u svijet znanosti“, rekla je na predstavljanju knjige mr.sc. Danijela 
Novoselić, urednica knjige koju je izdala nakladnička kuća ALFA. 

Prof.dr.sc. Jasenka Topić u svom je obraćanju nazočnima na 
predstavljanju knjige Orhideje na Strahinjščici i susjednim po- 
dručjima naglasila kako joj je drago što se sve više bivših studenata 
Prirodoslovno - matematičkog fakulteta Sveučilišta u Zagrebu opre- 
djeljuje za istraživanja i pisanje knjiga za čiji je nastanak potrebno 
uložiti mnogo znanja i vremena da bi nakon brojnih utrošenih go- 
dina za istraživanjima došlo do tiskanja određene knjige. ,U svijetu 
postoje brojna društva ljubitelja orhideja koja čuvaju staništa i šire 
saznanje o značaju te vrste prirodnog cvijeća i sve je više ljubitelja 
prirode koji obilaze staništa, dive se ljepoti brojnih vrsta orhideja i 
donose određenu korist jedinicama lokalne uprave na kojima se sta- 
ništa nalaze. Bilo bi jako dobro da i Radoboj utemelji jedno takovo 
društvo koje bi propagiralo sve ovo što imate jer bi to mogla biti 
višestruka korist za vaš kraj“, rekla je na kraju svog izlaganja prof. 
Jasenka Topić. 

Načelnik općine Radoboj, Anđelko Topolovec, iskoristio 
je priliku da nazočne upozna s brojim znamenitostima područja 
Radoboja kroz povijest i nastojanjima općine Radoboj da iskoristi 
povijesna i prirodna nasljeđa za ostvarivanje određene koristi za 
mještane i Općinu kao cjelinu. 

Autorica knjige, Ljiljana Borovečki - Voska u svom je obraća- 
nju nazočnima na predstavljanju svoje knjige u prvom redu zahvalila 


sa promocije knjige 

svima kojoj su joj pomogli u stručnim savjetima, svojoj obitelji na 
razumijevanju te općini Radoboj, Krapinsko- zagorskoj županiji i 
nakladniku Alfi koji su omogućili da rezultat njenog višegodišnjeg 
rada ugleda svjetlost dana. 

Zaključimo ovaj prikaz Predgovorom koji je za svoju knjigu 
napisala autorica Ljiljana Borovečki - Voska: 

»Poštovani čitatelju,ova knjiga plod je višegodišnjeg istraživa- 
nja flore i vegetacije Strahinjščice te susjednih područja. Prešla sam 
stotine i stotine kilometara, ispisala stranice i stranice Dnevnika te- 
renskih zapažanja i mjerenja, napravila nekoliko tisuća fotografija, 
proučila mnogo stručne literature, provela sate i sate tražeći infor- 
macije na internetu te u konačnici poprilično vremena na pisanju 
same knjige. No sve je zajedno plod velike ljubavi i zainteresiranosti 
za botaniku te iza svega stoji čisti entuzijazam. 

Naravno, ništa od toga ne bi bilo bez podrške mnogih dobrih 
ljudi. Najviše su mi pomogli moji dečki, Filip i Buco koji su, zbog 
mog izbivanja, često sami pripremali ručak te obavljali druge ku- 
ćanske poslove. Sin Filip puno mi je pomogao u radu na računa- 
lu, a suprug Buco sa mnom i našim psom Alpinom prešao je glav- 
ninu terena te je i sam naučio raspoznavati orhideje. Zahvaljujem 
Šincekovima: Dubravku na poduci, savjetima i podršci pri radu, Ines 
i Draženki koje su u naše zajedničke izlete unijele toliko veselja. 

Ove knjige ne bi ni bilo bez podrške moje urednice mr.sc. 
Danijele Novoselić od koje je potekla ideja o pisanju knjige i koja je 
za mene uvijek imala vremena te me sve vrijeme vodila i savjetovala. 

Također mi je svojim stručnim savjetima pomogao dipl.ing. 
šum. Zdravko Cerovečki. U konačnici, veliku ulogu odigrali su i 
stručni recenzenti, prof.dr.sc. Jasenka Topić te jedan od naših najbo- 
ljih poznavatelja orhideja, Roko Čičmir. Bez njihove intervencije u 
knjizi bi se potkrale neke pogreške. 

Na kraju, zahvaljujem Hrvatskom botaničkom društvu koje je 
dalo preporuku za tiskanje ove knjige, kao i našim pokroviteljima 
koji su prepoznali vrijednost iste pružajući financijsku potporu za 
njezino izdavanje: 

Općini Radoboj i njezinom načelniku Anđelku Topolovcu, 
Javnoj ustanovi za upravljanje zaštićenim prirodnim vrijednostima 
Krapinsko - zagorske županije i njezinom ravnatelju Ivanu Ištoku.“ 

Knjiga Orhideje na Strahinjščici i susjednim područjima može 
se kupiti po cijeno od 79 kuna s tim da je u knjižarama Alfe cijena 
niža za 20%. (vir) 


TRAŽE SE STARE FOTOGRAFIJE 


Općina Radoboj ulaže velike napore kako bi pred- 
stavljanjem svoje bogate povjesti u narednim vremenima na 
svoje područje privukla što veći broj posjetitelja i mladim 
naraštajima pružila mogučnost sagledavanja prošlosti sre- 
dine iz koje su potekli. Uređuje se tako stara škloska zgrada 
u kojoj će između ostalog biti Zavičajna zbirka, trebao bi 
na prostorima stare školske drvarnice nastati Edukacijsko- 
promidžbeni centar zaštite prirode za Krapinsko zagorsku 
županiju, priređuju se i brojne druge akcije i manifestacije 

Čitatelje smo već zamolili da čuvaju stare kućanske 
predmete, poljoprivredne i druge alatke, kao i sve ostale sta- 
re predmete koji bi svoje mjesto mogli naći u Zavičajnoj 
zbirci. Ovaj put , molimo čitatelje, da u svojim starim albu- 
mima, kutijama i drugim mjestima potraže stare fotografije 
centra Radoboja, stare škole, zgrada oko škole te svega što 
se nekada događalo oko škole i u samoj školi. Fotografi- 
je će biti presnimljene i orginali vraćeni vlasnicima. Želite 
li svojim doprinosom doprinijeti očuvanju bogate povjesti 
Radoboja donesite svoje stare fotografije u općinsku upravu 
i tako pomognite nastojanju turističko-kulturno promidžbe 
Općine Radoboj. 

UZ BLAGDAN SV. IVANA KRSTITELJA, DAN 


SVEČANA SJEDNICA OPĆINSKOG VIJEĆA 

Svečanu sjednicu općinskog Vijeća Općine Jesenje započeli su učenici osnovne škole pod vodstvom prof. Anite Habjanec prigodnim 
programom. 

Pozdrav gostima koji su prisustvovali svečanoj sjednici: županu Krapinsko-zagorske županije Siniši Hajdašu Dončiću, zamjeniku 
župana za gospodarstvo, Anđelku Fereku Jambrek, saborskoj zastupnici Danici Hursa, monsinjoru Antun Perčiću kancelaru Varaždinske 
biskupije, dekanu fakulteta političkih nauka, Vlatku Cvrtila, gradonačelniku Krapine, načelnicima susjednih Općina i gostima iz gospodar- 
skog života, uputila je voditeljica Ana Kranjčec. Prigodnim govorom svim uzvanicima obratio se predsjednik Općinskog vijeća gospodin 
Ivan Galović, te im je zaželio ugodan boravak u Jesenju, mještanima je čestitao Dan općine i župe, a godovnjacima njihov imendan. 

Načelnik Općine Ivan Maligec je u prigodnom govoru istaknuo kako je u posljednje vrijeme vidljiv značajniji napredak u izgradnji 
komunalne infrastrukture, čime se stvaraju uvjeti za bolji i ljepši život naših mještana. Izgradnjom nogostupa, ceste, uređenjem odvodnje i 
javne rasvjete prema župnoj crkvi te uređenjem njezina okoliša ovaj vrijedan spomenik zasjao je punim sjajem. Radilo se na izgradnji no- 
gostupa, javne rasvjete i odvodnje u Donjem Jesenju i Cerju. Svjesni važnosti znanja za razvoj, Općina izdvaja značajna sredstva za prijevoz 
učenika srednjih škola , dodijeljeno je 10 učeničkih stipendija, dok svi redovni studenti s područja općine primaju stipendiju u iznosu 500,00 
kn, financiraju se vannastavne aktivnosti učenika OS. Završena je i sportska dvorana za koju se očekuje uporabna dozvola. U narednom 
Gornjem Jesenju i Brdu, izgradnja po etapama vodoopskrbnog sustava u Gornjem Jesenju. U očuvanju kulturne baštine planira se uređenje 
autohtonih zagorskih kućica kojih ima nekoliko na našem području te uređenje muzeja starina koje su ostale sačuvane zahvaljujući sada 


pokojnom Ivanu Buzina, a čija je vrijednost neprocjenjiva. (I.H.) 


U nastavku sjednice dodijeljena su priznanja koja je Općinsko 
vijeće odlučilo podijeliti zaslužnim pojedincima i pravnim osoba- 
ma. Plaketa Općine Jesenje za uspješnu dugogodišnju suradnju na 
izgradnji komunalne infrastrukture na području Općine uručena je 
trgovačkom društvu "Kamenolom Gorjak".Pilani "Draganić", vla- 
snika Anđelka Draganić, dodijeljena je Plaketa kao najuspješnijem 
poduzetniku s područja Općine. Plaketu za kontinuiranu brigu u 
uređenju škole, okoliša i promicanju ekološke svijesti među učenici- 
ma i stanovnicima Općine dobila je Osnovna škola Gornje Jesenje, 
dok je udruzi vinogradara, podrumara i prijatelja dobrog vina ,Sveti 
Martin“ Jesenje, pripala Plaketa za uspjeh u promicanju uzgoja kva- 
litetnih sorti vinove loze i poboljšanju kvalitete vina na području 
Općine. Za sto puta darovanu krv, humanost i nesebičnost, te do- 
prinos razvoju i animanciji dobrovoljnog darivanja krvi u Općini, 
Plaketu je primio Stjepan Kovačec. 

U ime svih nagrađenih zahvalila se ravnateljica OŠ Gornje 
Jesenje gospođa Ljerka Malogorski- Dragoslavić. (I.H.) 


== =] 


Zaslužni pojedinci i pravne osobe za uspješan višegodišnji rad 
nagrađeni su priznanjima Općinskog vijeća. 


ŽUPANA VESELI USPJEH GOSPODARSTVENIKA 


U obraćanju okupljenima župan Krapinsko-zagorske županije 
gospodin Siniša Hajdaš Dončić istaknuo je kako su lokalne sredine 
generatori razvoja gospodarstva, iz tog razloga ga veseli što plakete 
primaju gospodarstvenici. Stvaranjem uvjeta u tim malim sredina- 
ma potiče se razvoj malih poduzeća i obrta koji postaju sve važniji 
faktor u gospodarstvu, jer se lakše prilagođavaju tržištu. S pravom 
se očekuje pomoć države i decentralizacija financijskih sredstava jer 
čelnici lokalnih uprava zasigurno imaju viziju razvoja svog kraja i 
znaju potrebe svojih sumještana. (I.H.) 


OPĆINA JESENJE IMA ZASTAVU | GRB 


U nastavku sjednice slijedilo je blagoslov zastave 
Općine. Općina Jesenje do sad nije imala službeni grb i 
zastavu, te je pokrenut postupak izrade koji je okončan 
samom svečanosti blagoslova zastave. Simboli na zasta- 
vi predstavljaju znamenitosti našeg kraja, pa tako grb 
Općine čini; u zelenom polju zlatna zdjelica iz koje istje- 
če srebrna voda, a nadvisuje je bijela raskriljena golubica 
sa zlatnom aureolom i pogledom prema dolje. Zastava 
Općine, zelene je boje, ispod grba nosi zlatnu granči- 
cu vinove loze i pitomog kestena. Simboli su to zelenog 
Zagorja, bogatog izvorima vode, vinogradima, stablima 
kestena, nad kojim bdije naš zaštitnik Sveti Ivan Krstitelj 
i Duh sveti u obliku goluba. 

Kumstvo zastavi Općine Jesenje preuzeo je žu- 
pan  Krapinsko-zagorske županije Siniša Hajdaš 
Dončić, a blagoslovio ju je mons. Antun Perčić kancelar 
Varaždinske biskupije. (I.H.) 


IVANJSKO PROŠTENJE 


Uvod u proslavu blagdana Rođenja sv. Ivana Krstitelja 
zaštitnika župe i općine Jesenje počinje okupljanjem vjernika 
u Kostanjku. Za tu prigodu pripremljen je Ivanjski krijes kod 
kojeg se okupljaju vjernici. Nakon blagoslova vatre i molitve 
u procesiji sa kipom sv. Ivana kreće se u župnu crkvu gdje se 
služi večernja misa. Ivanjsko proštenje i glavna koncelebrirana 
misa služena je u nedjelju, a na njoj su sudjelovali svećenici 


susjednih župa Cvetlin i Vrbno. (I.H.) 

ŠKOLE JESEN 


DSI! 
UTO VAM JE NAŠE JESENJEn 


Nakon blagoslova zastave uslijedilo je predstavljanje monogra- 
fije , To vam je naše Jesenje“, prve monografije Općine Jesenje, čiji je 
autor poznati publicist Drago Kozina. Predstavljajući monografiju 
autor Kozina rekao je da iako već godinama prolazi ovim krajevi- 
ma uvijek se iznova iznenadi znamenitostima i poviješću ovog kraja. 
Materijala je bilo na pretek pa je tako nastala i ova knjiga od 400 
stranica. Prolistavši njezine stranice i sami ćete se iznenaditi bogat- 
stvom života na ovom prostoru, koji seže iz vremena neandertalca do 
danas. Osvrt na Monografiju pripremio je prof. dr. Vlatko Cvrtila, 
dekan Fakulteta političkih nauka u Zagrebu, koji nije mogao kriti 
oduševljenje tom knjigom. "Iako rođeni Jesejanec mnogočime što 
je prikazano u ovoj knjizi veoma sam iznenađen, a vjerujem kako 
će iznenađeni biti i mnogi mještani Općine Jesenje . Knjiga zorno 
prikazuje povijest našeg mjesta od kada postoje pisani tragovi do 
danas, a do kojih je mogao doći njezin autor i zasigurno će je čitatelji 
čitati sa punom pažnjom . Ponosan sam što ću kroz tu knjigu moći 
predstaviti svoje rodno mjesto kolegama širom svijeta",završio je dr. 
prof. Cvrtila. 

Tim činom završena je svečana sjednica, te je uslijedio domje- 


nak za sve goste i uzvanike. (1.H.) 


GAĐANJE GLINENIH GOLUBOVA 


Povodom Dana općine lovačko društvo "Kuna" iz Jesenja tra- 
dicionalno organizira gađanje glinenih golubova. Gađanje je odr- 
žano na Cerju kod lovačkog doma, a prijavilo se jedanaest ekipa 
za otvoreno natjecanje. Najuspješnija je bila ekipa LD «Lane» iz 
Cvetlina, druga je bila ekipa LD iz Velikog Irgovišća, dok je treća 
bila ekipa LD"Zajec" Škaričevo. U pojedinačnom natjecanju najbolji 
strijelac je bio Josip Hojsak LD "Trakošćan" iz Bednje, drugi je bio 
Lonjak Marjan LD "Kuna"a za njim slijedi Sinković Danko. Fair- 


play je osvojio Mato Kovačec iz LD "Kuna" Jesenje. (I.H.) 


IZLOŽBA SLIKA U JESENJU 


U sklopu proslave Dana općine Jesenje bilo je otvara- 
nje izložbe sa likovne kolonije održane u četvrtom mjesecu u 
Jesenju. Tridesetak slika koje su postavljene u dvorani vatro- 
gasnog doma u Gornjem Jesenju uglavnom prikazuju pejzaž. 
Predivan krajolik, te mjesna crkva koja dominira u tom pro- 
storu bili su inspiracija za slikare, ujedno i glavni motivi na 
slikama koje su naslikane na toj koloniji. 

Na otvorenju izložbe načelnik Općine Ivan Maligec za- 
hvalio se učesnicima, organizatoru likovnom društvu "Ernest 


Već dugi niz godina Općina Jesenje uključena je u opremanje 
DVD-a Gornje Jesenje. No, moramo se prisjetiti stanja opreme ko- 
jom je raspolagao ovdašnji DVD-e; bio je to jedan stari kombi koji 
nije bio u voznom stanju, jedna pumpa, nešto osobne zaštitne opre- 
me, nedovršen vatrogasni dom... Danas se DVD Gornje Jesenje po 
opremljenosti može svrstati uz bok daleko većim vatrogasnim druš- 
tvima. Prigodom Dana općine Jesenje održana je svečanost primo- 
predaje novog navalnog vozila, koje je opremljeno najsuvremenijom 
opremom. 

Načelnik Općine gospodin Ivan Maligec prilikom uručivanja 
ključeva predsjedniku DVD-a gospodinu Mirku Buzini, okupljeni- 
ma je među ostalim rekao:"Općina je prepoznala potrebe DVD-a za 
jednim mobilnijim vozilom, iz tog razloga Općinsko Vijeće je doni- 
jelo odluku da Vam se odobre dodatna sredstva za nabavku novog 
vozila. Želja je svih nas da vas ovo vozilo dobro služi, te da ga čim 
manje koristite za intervencije, a više za vježbe". 

Zahvaljujući na novom vozilu predsjednik DVD-a gospodin 
Mirko Buzina, istaknuo je kako je bilo nužno nabaviti vozilo ta- 
kvih karakteristika, koje će bez problema doći do svake kuće u našoj 
Općini. Vozilo NISSAN ima sva četiri pogonska kotača, opremlje- 
no je cisternom za vodu, visokotlačnim sklopom sa dva vitla po 50 
metara cijevi, dva dišna aparata, s mogućnošću ugradnje još dodatne 
opreme koja je potrebna takvom navalnom vozilu. 

Nakon svečanosti slijedio je zabavni program pod šatorom 
ispred vatrogasnog doma uz naše Podvinčane. (1.H 


a 
>A (tr #1 


Na svoje su došli i vatrogasci. Dobili sunovo vozilo 


Tomašević" iz Krapine, te njihovom predsjedniku Zlatku 
Kuharu na lijepim i vrijednim slikama. Izrazio je želju da se i 
dogodine organizira takva kolonija. 

Zahvaljujući se domaćinu što je prepoznao vrijednosti 
ovakvog stvaralaštva gdje nastaju mnoge vrijedne slike važne 
za našu kulturnu baštinu, Zlatko Kuhar obećao je da će se 
dogodine svakako nastaviti uspješna, plodonosna, umjetnička 
suradnja. (I.H.) 


Uz Dan općine otvorena je iizložba sika nastalih u okviru 
Likovne kolonije: 

NOVOSTI IZ OŠ SIDE KOŠUTIĆ RADOBOJ 


OPROŠTAJ OSMAŠA 


Učenici 8.a i 8. b razreda obilježili su u petak 18. lipnja 
2010. posljednji dan svojeg školovanja u osnovnoj školi. 

Organizirali su malu svečanost uz pomoć svojih razred- 
nica Josipe Miljan, Magdalene Mišak te učiteljice hrvatskog 
jezika Ivane Čavužić. 

Održali su prigodni program u kojem su naši osmaši po- 
kazali svoje talente u glumi, recitaciji i sviranju. Nakon toga 
učitelji i učenici uživali su zajedno u pjesmi, plesu i zakusci 
koju su vrijedni osmaši priredili. 

Neka od svojh razmšljanja o osnovnoj školi pročitajte u 
sastavku Tanje i Kristijana. 


dido... — ije 


OSVRT NA NAŠE OSMOGODIŠNJE ŠKOLOVANJE 


Školujemo se cijeli život, a upravo osnovna škola je 
naša priprema za budućnost. U tih 8 godina dogodile su 
nam se najvažnije stvari u životu: upoznali smo prijatelje, 
prvi put se zaljubili, prvi put smo shvatili i odlučili što i 
kako želimo i kako ćemo dalje sa životom, naučili smo 
cijeniti rad i plodove rada. 

U nižim razredima bila je laganica, bez puno muke, 
s malo truda. U te četiri godine postajali smo zreliji i ro- 
ditelji su očekivali sve više od nas i nazivali nas pravim 
»malim ljudima“. Velike promjene dogodile su se kada 
smo prešli u više razrede. Već u 5. razredu shvatili smo: 
ljudi odlaze, ali oni uvijek ostaju u našoj blizini. U 5. ra- 
zredu razdvojili su nas u dva razredna odjela od kojih je 
svaki imao 18 učenika. To nam nije palo tako teško zbog 
toga što smo sa starim prijateljima ostali u dobrim odno- 
sima, a pri tome smo stekli i nekoliko novih. U 5. razre- 
du bilo je teško: novi učitelji, novi predmeti... Učitelji su 
nam već na samom početku pokazali da se treba truditi i 
učiti ako želimo postići nešto u životu. Kako smo još više 
rasli i sazrijevali, počeli smo se privikavati na nove učite- 
lje i predmete, počeli smo ulaziti u pubertet i popuštati u 
školi, postajali smo sve ljenji i tako smo teškom mukom 
završili sedmi razred. Osmi razred nam je predstavljao još 
veću muku. Do zadnjeg daha vodili smo bitku s učitelji- 
ma za svaku ocjenu. Ocjene su nam bile važne pa su nam 
naposljetku učitelji odlučili malo popustiti radi lakšeg 
upisa u srednju školu i na tome im veliko hvala. Polako je 
došao dan za oproštaj s učiteljima i djelatnicima škole. To 

Ove stranice priprema, uređuje i 
lektorira OŠ Side Košutić Radoboj 


je dan kad smo posljednji put sjeli u klupe kao osnovnoš- 
kolci. Oprostili smo se sa svojim prijateljima koji su bili 
uz nas sve ove godine; u dobru i u zlu. Svaki rastanak je 
težak pa tako i ovaj: pun ljubavi, smijeha, suza... 

Sada smo shvatili da je ovo kraj i da više neće biti 
starih prijatelja s kojima ćemo dijeliti sve one lijepe i ruž- 
ne trenutke. No, s krajem osnovne škole i svega vezanog 
uz nju, nalazimo se na novom početku, a to je srednja 
škola. Nadamo se da ćemo opet upoznati ljude koji će 
biti uz nas u dobru i zlu, da ćemo biti uspješni u daljnjem 
školovanju pa i u životu. U srcu ćemo uvijek nositi pri- 
jatelje, prve ljubavi i simpatije, učitelje i djelatnike stare 
škole. 

Tanja Gradečak i Kristijan Grmovšek, 8.b 


ODRŽANA PRIREDBA POVODOM ZAVRŠETKA 
ŠKOLSKE GODINE 


Kako bi što ljepše zaključili završetak ove školske 
godine, učenici i učitelji su pripremili završnu priredbu. 
Održana je 24. lipnja 2010. u 17,00 sati u sportskoj dvo- 
rani škole. 

Naši ležerni voditelji, Jasmina i Matija, na početku 
su pozdravili prisutne i pozvali ih da zajedno pogledaju 
pjevačka, plesačka, glumačka i recitatorska umijeća uče- 
nika. Najprije je zbor Vrijeskice izveo splet pjesama, a 
zatim su nastupali folkloraši. Čuli smo i nekoliko vedrih 
recitacija, dok su nas igrokazima zabavile učenice 3.a ra- 
zreda i članovi dramske skupine. U Divljem plesu učeni- 
ka 6.a razreda prisutni su mogli vidjeti prave akrobacije, 
a nisu ostali ravnodušni ni na nastup mažoretkinja 
Leje i Lucije. Pljesak je zaslužila i plesna točka Dancing 
kiss koju su izvele učenice 7.b razreda. U sklopu priredbe 
prikazana je i prezentacija nastala povodom obilježavanja 
Dana planeta Zemlje. 


SURADNJA RODITELJA | ŠKOLE 


Tradicionalno, petu godinu za redom, područna 
škola u Jazvinama organizirala je sportski dan. Roditelji, 
učenici, učiteljice i ostali mještani okupili su se 16. lipnja 


i zajednički se uključili u provođenje aktivnosti. Želja 
učenika bila je da snage odmjere u više različitih igara sa 
svojim roditeljima. Želja im se i ostvarila, natjecali su se 
u nogometu, graničarima, potezanju konopa, trčanju sa 
štapom, gađanju u cilj i gađanju kolutovima. Kako su dje- 
čaci izjavili, najviše su uživali u nogometu jer su pobjedili 
očeve nakon izvođenja kaznenih udaraca jer je rezultat 
bio 4:4. Djevojčicama su najdraže bile štafetne igre. Inače 
učinici su zajedničkim snagama, silnom voljom i srdaš- 
nošću pobjedili roditelje u svim igrama osim u graniča- 
ru.Zanimljivo je bilo i natjecanje u kojem su se mame 
natjecale s očevima u potezanuju konopa. Pobjedili su, 
naravno, očevi. Igralištem je odzvanjao dječji smijeh, što 
je izazvalo veliko zadovoljstvo roditelja, a sve je to dokaz 
kolika je važnost dobre suradnje roditelja i škole. 


NOVOSTI IZ OŠ JESENJE 


PISMO JEDNE OSMAŠICE 


Došao je dan kada se s velikom tugom u srcu mora- 
mo oprostiti od Vas i uputiti vam nekoliko riječi. Osam 
godina smo zajedno dijelili dobro i zlo, bili smo skupa u 
najtežim i najboljim trenucima. Osam godina moji prija- 
telji i ja dijelili smo klupe. Iako smo se ponekad posvađali, 

bili smo svi za jednoga, jedan za sve. Naš osmogodišnji 
put bio je posut trnjem i ružama. Nije nam bilo lako kao 
ni vama. No, to je sada iza nas i pamtimo samo lijepe tre- 
nutke. Približavanjem kraja školske godine, svakim do- 
laskom u školu bivali smo sve tužniji. Često bi se mogle 
čuti rečenice poput: «Ljudi, pa ovo nam je zadnji dan da 
u ovoj školi sjedimo na satu likovnog, glazbenog...» Bilo 
je teško gledati kako se bliži kraj naših gluposti, naše ze- 
zancije i svega onoga što nas je povezivalo i činilo razre- 
dom. Došao je i taj dan, zadnji dan nastave u toj osmogo- 
dišnjoj školi. Okupili smo se u predvorju škole, još nismo 
ušli u razred, a u očima svih nas mogla se vidjeti pokoja 
suza. No, sada sve to ostavljamo unutar zidova te usta- 
nove. Koliko god nam je ponekad bilo teško doći u školu 
zbog razno-raznih ispitivanja i testova, kad bismo ušli i 
vidjeli sve svoje prijatelje, bilo bi nam lakše, međusobno 
smo se bodrili i tješili. Zazvonilo je i zadnje zvono, opra- 
štali smo se. Bilo je puno emocija, plakali su i oni koji su 
se činili najjačima. 

Teško se rastati od pojedinih profesora koji su se 
trudili svoje znanje prenijeti nama i što kvalitetnije nas 
pripremiti za daljnje školovanje. Još jednom veliko Vam 
hvala i oprostite nam za sve naše nepodopštine. 

I za kraj, još samo želim reći svim sadašnjim osma- 
šima neka ne tuguju i ne plaču zbog rastanka,već neka 
se smiju svemu onome što im se dogodilo. Isto tako, vje- 
rujem da će pravo prijateljstvo opstati i nadvladati sve 
životne izazove koji nas očekuju. 


Tihana Katalenić 


GENERACIJA uPRISTOJNIH» 


Osnovnu školu Gornje Jesenje napustila je još jedna 
generacija osmaša, generacija koju je ravnateljica gospo- 
đa Ljerka Malogorski- Dragoslavić nazvala generacijom 
«pristojnih». Veseli spoznaja da su upravo tim epitetom 
osigurali jedan veoma važan bod pri upisu u željenu sred- 
nju školu. Svima im želimo da pronađu svoje mjesto pod 
sretnom zvijezdom, da ostvare svoje ciljeve, a ono što 
je najvažnije da na tom putu i dalje budu jednostavno 
pristojni... 

Oprostili su se sa školom i učiteljima = lijepim ri- 
ječima , u prigodnom pismu , koje je napisala učenica 
Tihana Katalenić. 

Ana Kranjčec 

ZAVRŠNICA LIGE MALOG NOGOMETA OPĆINE 
JESENJE 


Povodom dana Općine Jesenje, u petak 25. 06. 2010. na igrali- 
štu u Donjem Jesenju, odigrana je završnica općinske malono- 
gometne lige. Organizator je Udruga za šport i rekreaciju 
Jesenje, koja je i organizirala odigravanje cijele lige. Prijavilo se 8 
ekipa sa područje cijele Općine. Nakon odigranog prvog kruga na- 
tjecanja najbolja ekipa je ,Orkan“ iz Donjeg Jesenja sa samo jed- 
nom izgubljenom utakmicom i sa osvojenih 18 bodova, slijedi ekipa 
»ookoli“ sa 15 bodova, a zatim sa osvojenih 13 bodova slijede tri eki- 
pe : »Meljnjaki i Sale“, ,Dream Team“, te ,Cerje“. Na šestom mjestu 
je ekipa ,Podvinčani“ sa osvojenih 7 bodova, zatim sa 3 boda slijedi 
»Jesenje Centrum“, dok je na posljednjem mjestu bez osvojenih bo- 
dova ekipa ,Hojke Zelene“. 

Na završnici se igralo na način da prvoplasirana ekipa igra sa 
zadnjim, druga sa sedmoplasiranom ekipom i tako dalje. Prvu uta- 
kmicu su trebale odigrati ekipe ,Orkan“i = ,Hojke Zelene“, no 
međutim zbog ozljede nekih igrača i različitih obaveza ekipa ,Hojke 
Zelene“ predala je utakmicu bez borbe. U drugom susretu četvrtfi- 
nala igrale su ekipe , Dream Team“ i,Cerje“, dakle četvrto i petopla- 
sirana momčad. U jednoj izuzetno napetoj borbi, sa puno prilika i 
preokreta rezultata, utakmica je završila rezultatom 3:2 za ,Cerje“. 
Četvrtfinala utakmica bila je neizvjesna do samog kraja, a zavr- 
šila je istim rezultatom, ,Sokoli“ : Jesenje Centrum“ 3:2. U zadnjoj 
utakmici četvrtine finala favoriti ,Meljnjaki i Sale“ su bez problema 
rezultatom 12:2 savladali momčad ,Podvinčani“. 

U finalu su se susrele ekipe ,Cerje“ i ,Meljnjaki i Sale“. 
Pobijedila je ekipa ,Cerja“ rezultatom 4:0. Iako rezultat izgleda da je 
to bila lako dobivena utakmica, na terenu je to ipak bilo malo druga- 
čije. Vidno umorni igrači ekipe ,Meljnjaki i Sale“ pružili su solidan 
otpor, ali nisu imali dovoljno koncentracije u realizaciji svojih prilika, 
odnosno vratar ,Cerja“, Goran Malogorski, odličnim obranama nije 
dozvolio da utakmica bude ipak malo neizvjesnija. U svakom slučaju 
zaslužena pobjeda ekipe ,Cerje“, koja je, moramo to spomenuti, po 
treći put za redom osvojila malonogometnu ligu Općine Jesenje. 

Za prve tri ekipe organizator je osigurao pehare, a nagrađeni 
su također i najbolji strijelac — Saša Kranjčec (,Meljnjaki i Sale“) 
sa postignuta 23 pogotka, te najbolji golman — Goran Malogorski 
(,Cerje“). 


Nenad Kranjčec 

MEMORIJALNI TURNIR «JOSIP POLJAK» 
KRAPINA ŠPED, POBJEDNIK 


- u m 
Pobjednička momčad Krapina špeda 


f 


Najbolji golman 7 : 
Najbolji strijelac Nino Kos 


Danijel Končevski. 


I ove godine Športsko kulturna udruga građana «Josip Poljak» 
iz Jazvina uspješno je organizirala memorijalni turnir «Josip Poljak» 
u spomen na jednog od najboljih nogometaša sa ovih prostora. Tur- 
nir u Jazvinama ponovno je ponudio vrhunski nogomet uz organi- 
zaciju na najvišoj razini. Malonogometni turnir u Jazvinama, jedan je 
od najjačih turnira i svake godine okupi gotovo sve najbolje ekipe. 
Bilo je tako i ove godine kada je sudjelovalo ukupno 10 ekipa. Na- 
kon uzbudljivih i kvalitetnih susreta do završnice su stigle momčadi 
Krapina špeda i Gornje Šemnice. Finale je pripalo Krapina špedu jer 
je Gornja Šemnica pobjeđena sa 3:0. Za treće mjesto igrali su Trški 
Vrh i Hakmani Lepajci. Pobjedili su Hakmani rezultatom 3:2. Naj- 
bolji strijelac na turniru bio je Nino Kos iz pobjedničke ekipe, a naj- 
bolji golman bio je Danijel Končevski iz Gornje Šemnice. Završetak 
turnira proslavljen je vatrometom, a u zabavnom dijelu nastupile su 
Radobojske mažuretkinje uz pratnju puhačke glazbe Radobojska 
zvona. (M.T) 


Rezultati četvrtfinala 


Hakmani Lepajci-Gorjani 2:1 

ŠUG Gornja Šemnica-Aso 2:0 

Rezultati polufinala 

Trški Vrh-Krapina šped 2:4 (1:1) 

Hakmani Lepajci-ŠUG Gornja Šemnica 2:3 
Utakmica za treće mjesto: 


Trški Vrh-Hakmani Lepajci 2:3 


Krapina šped- ŠUG Gornja Šemnica 3:0 


NATJEČAJ 


za najljepše uređenu okućnicu u 2010. godini 


Općinski načelnik Općine Radoboj donio je Odluku o raspisivanju natječaja za najljepše uređenu okućnicu u 2010. godini. 
Korisnici ovog natječaja mogu biti isključivo kućanstva koja imaju stalno prebivalište odnosno sjedište na području općine Radoboj. 
Odluku o izboru najljepše okućnice donosi Povjerenstvo koju je imenovao Općinski načelnik Općine Radoboj. 

Zahtjevi se dostavljaju pojedinačno na obrascu, kojeg se može dobiti u Općini Radoboj, Radoboj 8. 


NATJEČAJJE OTVOREN OD 05.07.2010. DO 23.07.2010. GODINE. 


UPRAVNI ODJEL OPĆINE RADOBOJ 

ZAVRŠENA NOGOMETNA NATJECANJA U OKVIRU PRVE ŽUPANIJSKE NOGOMETNE LIGE 


RADOBOJSKI NOGOMETAŠI PROSJEČNI 


Na području Krapinsko - zagorske županije završeno je natje- _1- OŠTRC | NE. SBR E GE E anji 
canje u okviru županijskih nogometnih liga. Pet ekipa Nogometnog | Z:KLANJEC [SEAN S M Bl a, 
kluba Radoboj bilo je u prvoj grupi, dakle u Prvoj županijskoj no- 3 MIDI) > SER M. pr. 

jaa : : ko OPLE : 4. OROSLAVJE 22 | 14 | 2 | 6 [149.17 44 
gometnoj ligi. Ostvareni rezultati su prosječni. Ekipe su se plasira- 

kak d : : 5.JEDINSTVO 22 13 1 8 49 31 40 
le od najboljeg sedmog mjesta veterana do posljednjeg dvanaestog = 

i ' : poi i pe 2 6.IVANCICA 22 7 5 10 45 56 26 

mjesta ekipe mlađih pionira. Nogometni klub Radoboj ima kao što 
ž đ ki d i ši i okublia sviće od stoti 7.SCHIEDEL 22 7 3 12 47,63 | 24 
je navedeno pet ekipa od seniora do veterana i okuplja više od stoti SMLADOSTIMBI [221 2 [2 [44 [46 [86123 
nu mladih koji u jednoj sezoni odigraju i po tridesetak prven- O PREGRADA ERE SETENČEETTET 
stvenih utakmica. Dodamo li tome i dane provedene na treningu, (PIG STUBICA sa olos FPEETRETGTOSETU 
kup i prijateljske utakmice, ispada da stotinjak mladih gotovo sto- 11. RUDAR (M) 221 512 [15 [38164117 
tinjak dana u godini provede u sportskim aktivnostima, što nikako (12. RADOBOJ Pan NET ErREtE; 
ne može biti nevažno. Ima i drugačijih razmišljanja: od onih da bi [VETERANI 
mladi više koristi imali da nedjeljna prijepodneva provedu u crkvi, (1.ZAGOREC (K) 24 119 | 2 3 176 116 | 59 
do onih koji zagovaraju mišljenje da se previše novaca troši za ak- /2.STRAŽA 24170 | 7 [57 |34 | 51 
tivnosti Nogometnog kluba. Dodamo li, međutim , brojci od više od __/3.MLADOST (2) 24 (11 8 5 41 (32 [|41 
stotinu registriranih igrača i više desetaka zaljubljenika u sport koji | 4 JEDINSTVO 24 (10 | 8 641127138 
volonterski obavalju mnoge poslove, koje iziskuje djelovanje jednog | 5.VATROGASAC 24 (141, 5 8 | 48 [39 38 
takvog pogona, dolazimo da zaključka da novac odvojen za nogome- | 6.H.ZAGORJE 24 | 10 | 7 747 (39 37 
taše nije uzalud bačen i da ima svoje opravdanje. 7.RADOBOJ 24 110 (3 |11 48 | 50 | 33 

Na kraju sezone 2009.- 2010. objavljujemo konačne tablice |8-.STUBICA 24 8B | 7 |? | 497 | 60 | 31 
natjecanja nogometaša Krapinsko - zagorske županije u kojima su |2-TONDACH |J SER E A JR. RJ 

13.M. GUBEC 26 | 5 5 16,23 (61.20. viceodigranih utakmica na čelu lige je ekipa Jazvina, koja 

a EE EE i NJEG 30 [24 [3 [3 116[40 75 strane najslabija je ekipa Gorjana Sutinskih koja još nije 

Radobojsko je područje kroz svoju povijest dalo mnoge učene 
ljude, od liječnika, inženjera, pravnika i profesora do svećenika. 
Danas ćemo naša sjećanja usmjeriti upravo na jednog od osam 
svećenika rođenih na našem području. 

U obitelji Viktora i Dragice Dunaj 19. travnja 1945. rođen 
je sin kojem su dali ime Franjo i tada nisu ni slutili da će jedno od 
njihove četvero djece za svoj životni put odabrati poziv duhovnog 
pastira i postati svećenikom. Tome su u mnogome doprinijeli 
pobožni roditelji te saznanja o služenju ljudima kroz ministriranje u 
radobojskoj župnoj crkvi. Franjin stariji brat, profesor Janko, sjeća se 
kako su živjeli u teškim materijalnim uvjetima i roditelji nisu imali 
mogućnosti školovanja djece u drugim sredinama, pa im je odluka 
malog Franje da nakon osnovne škole u Radoboju ide u klasničnu 
gimnaziju Dječačkog smjemeništa u Zagrebu olakšala školovanje 
ostale djece, jer je školovanje u sjemeništu bilo besplatno. Nakon 
završetka gimnazije Franjo Dunaj odlazi na Bogoslovni fakultet 
u Zagrebu i 28. lipnja 1970. tadašnji 
zagrebački nadbiskup Franjo Kuharić 
u zagrebačkoj ga prvostolnici zaređuje 
za svećenika. 

Mladu misu Franjo Dunaj 
odslužio je u svojem rodnom mjestu 
Radoboju u Župnoj crkvi Presvijetlog 
Trojstva 12. srpnja 1970. godine, što 
nažalost do sada nije nigdje zabilježeno, 
ni u radobojskoj župi ni u Monografiji 
Općine Radoboj. 

Svoje prve svećeničke dane 
Franjo Dunaj proveo je u Bjelovaru 
gdje od 1971. do 1973. godine bio 
kapelan. 1973. godine imenovan je 
upraviteljem župe Gora na Banovini. 

Prema sjećanjima njegovog brata Janka, Franjo je tijekom 
studija za vrijeme ljetnih praznika radio kao građevinski radnik 
na gradilištu u Zagrebu te u jednoj tvornici u Austriji. Boraveći u 
Austriji upoznao je u Uzlopu poznatog Gradiščanskog župnika 
Matiju Smelikera, velikog pobornika očuvanja hrvatskog identiteta, 
održavajući tijesne veze sa domovinom Hrvatskom. To poznanstvo 
donijelo je konkretnu suradnju. Tako je mladi kapelan Franjo 
tijekom ljeta 1970. zamjenjivao župnika Smelikera, koji je bio vrlo 
zadovoljan njegovim radom sa župljanima i htio je da ostane u 
Austriji kao njegov zamjenik. Prevladala je, međutim, nostalgija za 
domovinom i Franjo se vratio u Hrvatsku da bi otišao u Bjelovar na 
dužnost kapelana. 

U župi Gora, kod Petrinje vlč. Franjo Dunaj služio je do 
1988. godine. Njegova uloga u toj sredini najbolje je vidljiva iz 
knjige «Osam stoljeća župe Gore» koja je tiskana 2004.godine, a 
najviše tekstova za nju napisao je upravo sam župnik Dunaj. Tako 
je naš mještanim Franjo Dunaj, kao upravitelj Župe obnovio župnu 
crkvu. U mjestu Slana je uz pomoć vjernika dao izgraditi kapelu sv. 
Katarine, a u Srednjoj Mokorici pribavio je materijal za izgradnju 
kapele. Uz to neumorno je radio na duhovnoj obnovi svojih župljana. 
Organizirao je euharistijski kongres te proslavu 250. obljetnice 
posvete župne crkve. Proslava je održana 1986. godine, a interesantno 
je da je prilikom proslave u župi Gora nastupala i limena glazba iz 
Radoboja, što je bio veliki događaj za tamošnje vjernike. 

Za vrijeme Domovinskog rata, župnik Dunaj bio je uz svoje 
vjernike, iako tada više nije bio u župi Gora, prihvatio je izbjeglice u 
svojoj novoj župi Brezovica i svestrano im pomagao. Kao zahvalnost 


Župnik Franjo Dunaj 


za to vjernici su ga pozvali da nakon povratka u svoje domove održi 
na ruševinama župne crkve Uznesenja Blažene djevice Marije u 


Na dan svete Potvrde u Gorama. S lijeva: Drago Salamun iz 
Strašnika, Franjo Horvat, dekan iz Topuskog, Franjo Kuharić, 
zagrebački nadbiskup i Franjo Dunaj, gorski župnik, 1979. 
Foto: van Đureković 


Gorama prvu svetu Misu po oslobođenju župe. Bilo je to na Malu 
Gospu 8. rujna 1995. godine. Sakupilo se tom prilikom oko 500 
vjernika. 

U župi Gora vjernici još uvijek pamte neumoran rad župnika 
Dunaja među mladima. Tako je u okviru župnog stana uredio 
vjeronaučnu dvoranu. Vjeronauk je održavao i u kapelama u 
Strašniku i Slani pa je 1981. godine imao 43 prvopričesnika uz punu 
crkvu djece, roditelja i kumova. 

Od 1988. godine upravitelj je župe Brezovica kod Zagreba. 
Nastavlja se tu njegov neumorni rad među vjernicima. Sve što je 
stvorio u okviru Crkve, rezultat je njegovog nesebičnog rada za što 
je često dobivao priznanja od svojih predpostavljenih, a najveće mu 
je priznanje bilo ono od strane zagrebačkog nadbiskupa, kardinala 
Franje Kuharića, koji je njegove župe obilazio u više navrata. 

Želja mu je bila, kaže njegov brat Janko, da umirovljeničke dane 
provede što više u susretima s rodbinom i poznanicima u svojem 
rodnom kraju, ali u tome ga je spriječila teška bolest i prerana smrt. 
Umro je u svojoj 59. godini 20. listopada 2003. u Brezovici, gdje je i 
pokopan na župnom groblju 24. listopada uz sprovodne obrede koje 
je predvodio tadašnji pomoćni biskup ka desk Josip Mrzljak. 


Di mA Horvat, 8 rujna 1995. Foto: prica PE 


